**Notă informativă**

**la proiectul Hotărârii Guvernului cu privire la reconstituirea**

**în satul Verejeni, raionul Telenești a bustului „Regele Ferdinand I”**

|  |
| --- |
| **1. Denumirea autorului şi, după caz, a participanţilor la elaborarea proiectului**  |
|  Proiectul Hotărârii Guvernului a fost elaborat de către Ministerul Educației, Culturii și Cercetării în baza deciziei Consiliului sătesc Verejeni la solicitarea AO „ Monumentum ”. |
| **2. Condiţiile ce au impus elaborarea proiectului de act normativ şi finalităţile urmărite** |
|  Ministerul Educației, Culturii și Cercetării a elaborat proiectul hotărârii de Guvern privind reconstituirea în satul Verejeni, raionul Telenești a bustului „Regele Ferdinand I” în temeiul prevederilor art.7 alin.(1) din Legea monumentelor de for public nr.192 / 2011 (Monitorul Oficial al Republicii Moldova, 2011, nr. 197-202, art.569), în baza deciziei pe acest subiect a Consiliului sătesc Verejeni nr. 1/6 din 04.03.2020 „*Cu privire la autorizarea instalării bustului și plăcii de bronz în cinstea Regelui Ferdinand I”.* Bustul se propune a fi edificat în memoria Regelui Ferdinand I. Oamenii în etate din satul Verejeni mărturisesc că, în perioada interbelică, din banii localnicilor și la inițiativa preotului, a fost edificat monumentul în memoria Regelui Ferdinand I. Urmare a evenimentelor desfășurate în acea perioadă, monumentul a fost parțial deteriorat, postamentul rămânând integru, ce păstrează două basoreliefuri sculptate în piatră ce reprezintă scene de război.  Locuitorii satului inițiază reconstituirea monumentului vizat prin realizarea bustului și integrarea acestuia pe postamentul existent, ce va fi restaurat. Lucrările de reconstituire se vor desfășura în baza documentelor de arhivă identificate cu păstrarea elementelor/reliefurilor existente.  |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi**Bustul va fi instalat în baza unui proiect de edificare avizat de către Ministerul Educației, Culturii și Cercetării prin intermediul Consiliului Național al Monumentelor de For Public. |
|  |
| **5. Fundamentarea economico-financiară**Cheltuielile pentru elaborarea documentației de proiect, edificarea bustului și amenajarea terenului aferent, vor fi acoperite din donații, sponsorizări și alte surse neinterzise de lege. |
|  |
| **6. Modul de încorporare a actului în cadrul normativ în vigoare** |
| Proiectul se încorporează perfect în sistemul actelor normative și nu va necesita modificarea altor acte legislative sau normative. |
|  |

 **Igor ȘAROV**

 **Ministru**